MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA          

               HOTĂRÂREA NR. 93
privind  închirierea, prin licitaţie publică, a unor spaţii aparţinând domeniului public/privat al municipiului Craiova, situate în  Piaţa Brazda lui Novac şi Piaţa Centrală

           Consiliul Local al Municipiului Craiova, întrunit în şedinţa ordinară din data de 26.02.2026;

          Având în vedere referatul de aprobare nr.46145/2026, raportul nr.46184/2026 întocmit de Direcţia Patrimoniu şi raportul de avizare nr.48213/2026 întocmit de Direcţia Juridică, Asistenţă de Specialitate şi Contencios Administrativ prin care se propune închirierea, prin licitaţie publică, a unor spaţii aparţinând domeniului public/privat al municipiului Craiova, situate în  Piaţa Brazda lui Novac şi Piaţa Centrală și avizele nr.3/2026 al Comisiei I - Buget Finanţe, Studii, Prognoze şi Administrarea Domeniului, nr.3/2026 al Comisiei III -Servicii Publice, Liberã Iniţiativã şi Relaţii Internaţionale și nr.5/2026 al Comisiei V- Juridică, Administraţie Publică şi Drepturi Cetăţeneşti; 

             În conformitate cu prevederile art.108, art.287 lit.b, art.297 şi art.332-348 din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
În temeiul art.129 alin.2 lit.c coroborat cu alin.6 lit.a şi lit.b, art.139 alin.3 lit.g, art.154 alin.1, art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:

Art.1.  Se aprobă închirierea, prin licitaţie publică, pe o perioadă de patru ani, a spaţiilor care aparţin domeniului public/privat al municipiului Craiova, situate în Piaţa           Brazda lui Novac şi Piaţa Centrală, identificate  în anexa nr.1 care face parte integrantă din prezenta hotărâre.
Art.2. Se aprobă Caietul de sarcini, documentaţia de atribuire, inclusiv contractul de         închiriere a spaţiilor identificate la art.1, conform anexelor nr.2 şi 3 care fac parte integrantă din prezenta hotărâre.
Art.3. Preţul minim de pornire al licitaţiei, se stabileşte în conformitate cu Hotărârea      Consiliului Local al Municipiului Craiova referitoare la tarifele pentru utilizarea    locurilor publice sau private din pieţele municipiului Craiova, în vigoare la data scoaterii la licitaţie.
Art.4. Se împuterniceşte administratorul S.C. Pieţe şi Târguri Craiova S.R.L. să organizeze procedura de închiriere prin licitaţie publică şi să semneze contractele de închiriere a spaţiilor identificate la art.1 din prezenta hotărâre.
  Art.5. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Patrimoniu şi S.C. Pieţe şi Târguri Craiova S.R.L. vor aduce la îndeplinire prevederile prezentei hotărâri.

